ปอ เด็กตาก

ชื่อสิ้นคิดเมื่อต้องสมัครพันทิปแล้วให้กรอกนามแฝง เลยใส่ชื่อเล่น พ่วงด้วยบ้านเกิด คล้ายกับมีอารมณ์สำนึกรักถิ่นฐาน เข้าสู่โลกเว็บบอร์ดมากกระทู้สีม่วงเข้มมาตั้งแต่อายุ 15 เป็นสมาชิกรุ่นบุกเบิกไม่ต้องใช้บัตรประชาชนในการยืนยันตัว แต่ก็มีอมยิ้มแบบเม้มปากได้ 

ชื่นชอบ SURVIVOR ด้วยการเปิดดูฤดูกาลแรกระหว่างทานข้าวกับที่บ้าน สมัยกันตนาซื้อมาออกช่อง 5 ก่อนจะเริ่มศึกษาและพบว่ามีออกอากาศไป 5 ฤดูกาลแล้ว แถมอยู่ตจว.ไกลปืนเที่ยง เลยต้องโดดเรียนวิชาฟิสิกส์เพื่อมาดู Survivor AllStar ที่ห้องแนะแนวซึ่งติดเคเบิ้ลเถื่อนลักลอบฉายช่อง UBC SERIES

ก่อนที่จะพกความมั่นหน้านั่งรถทัวร์จากตากมาแข่ง Survivor Africa ที่กันตนาจัดให้ชิงรางวัลไปเที่ยวเคนย่า แล้วเกิดฟลุ๊คได้รางวัลเป็น 1 ใน 10 ผู้โชคดีแบบงงๆซะงั้น เลยดูติดตามดูทุกฤดูกาลที่เหลือเป็นการใช้หนี้